थानों के बिजली कनेक्शन काटे पुलिस ने 30 मिनट में जुड़वाए
लोगोंपर रोहब जमाने वाले पुलिस विभाग को पावरकॉम ने कुछ समय के लिए रोहब दिखाया। चंद मिंटों में ही पुलिस के रोहब के सामने पावरकॉम के रोहब फिका पड़ गया। पावरकॉम ने बिजली का 70 हजार रुपए का बिल अदा करने पर थाना सिटी और सदर के बिजली कनेक्शन काट दिए। पुलिस भी शांत रही लेकिन 30 मिंट बाद पावरकॉम ने दोनों कनेक्शन फिर से जोड़ दिए। पावरकॉम का कहना है कि जिले में पावरकॉम का अलग-अलग सरकारी विभागों की ओर से 5 करोड़ रुपए बिजली का बिल बकाया है। 130 गांवों में वाटर टंकियों के बिल अदा करने पर ही कनेक्शन तक काट दिए। पुलिस ने भी 26 लाख रुपए दबा रखे हैं। 31 मार्च तक जो बिल अदा नहीं करेगा, उसके कनेक्शन काटने में विभाग देरी नहीं लगाएगा। पावरकॉम के मुताबिक थाना सिटी और थाना सदर का करीब 70 हजार रुपए का बिल बकाया है। ये कई साल पुराना है। तभी से विभाग आए दिन पुलिस को नोटिस भेजने में लगा था। इस बार पावरकॉम इतनी तैश में आया कि सिटी और सदर दोनों थानों के बिजली कनेक्शन ही काट दिए। कुछ समय पुलिस मुलाजिम और अधिकारी उनके आगे बेबस ही रहे। वही पावरकॉम के मुलाजिमों ने चंद मिन्ट बाद कनेक्शन जोड़ दिए। बिल अदा करने का आश्वासन दिया या बिल अदा कर दिया। इसको लेकर सभी अधिकारी अलग-अलग बात कर रहे हैं।
बिजली बिल अदा करने पर पावरकॉम ने जिले की 130 वाटर टंकियों के बिजली कनेक्शन काट दिए। विभाग बिल अदा करने के लिए कह रहा था लेकिन वे मानने को तैयार नहीं थे। अब कई गांवों में पीने वाले पानी को लेकर हाहाकार मची हुई है। कई लोग विरोध भी कर रहे हैं।
बाद में बात करना: जबही इस संबंध में थाना सिटी के एसएचओ अमरनाथ और थाना सदर के एसएचओ लखवीर सिंह से बात करनी चाही तो उन्होंने फोन तो उठा लिया लेकिन बात नहीं की। कहा बाद में बात करना।
सिटी थाना, जिसका कनैक्शन काटा।
पावरकॉम का जिले में अलग-अलग सरकारी विभागों ने 5 करोड़ रुपए बिल दबा रखा हैं। अकेले पुलिस का ही 26 लाख रुपए है। पावरकॉम के सर्कल सुपरिंटेंडेंट इंजनियर वाईपीए बाठ ने कहा कि फरवरी महीने में 6.16 करोड रुपए के बकाया बिल की वसूली की है। 5 करोड़ रुपए अभी बाकी है। जिले में करीब 130 पंचायतो की वाटर सप्लाई वाली मोटरों के कनेक्शन बिल अदा करने पर काटे गए हैं। थाना सदर और सिटी का 70 हजार रुपए बकाया हैं। इसे लेकर कनेक्शन काट दिए थे। शायद उन्होंने अदायगी कर दी है, तभी बाद में कनेक्शन जोड़ दिए हैं। जो विभागों की ओर बकाया हैं, इसे लेकर 31 मार्च तक का समय दिया है। यदि फिर भी माने तो कनेक्शन काटने में देरी नहीं होगी।
70 हजार रुपए का बकाया बिल अदा करने पर पावरकॉम ने थाना सिटी और सदर में की कार्रवाई
hin_Deva hin_Deva hin_Deva hin_Deva mai_Deva hin_Deva hin_Deva